CELEX: 62017CN0493
Language: sk
Date: 2017-08-15 00:00:00
Title: Vec C-493/17: Návrh na začatie prejudiciálneho konania, ktorý podal Bundesverfassungsgericht (Nemecko) 15. augusta 2017 – Heinrich Weiss a i.

27.11.2017   
            
            
               SK
            
            
               Úradný vestník Európskej únie
            
            
               C 402/9
            
         Návrh na začatie prejudiciálneho konania, ktorý podal Bundesverfassungsgericht (Nemecko) 15. augusta 2017 – Heinrich Weiss a i.
   (Vec C-493/17)
   (2017/C 402/11)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundesverfassungsgericht
   
      Účastníci konania pred vnútroštátnym súdom
   
   
      Sťažovatelia: Heinrich Weiss, Jürgen Heraeus, Patrick Adenauer, Bernd Lucke, Hans-Olaf Henkel, Joachim Starbatty, Bernd Kölmel, Ulrike Trebesius, Peter Gauweiler, Johann Heinrich von Stein, Gunnar Heinsohn, Otto Michels, Reinhold von Eben-Worlée, Michael Göde, Dagmar Metzger, Karl-Heinz Hauptmann, Stefan Städter, Markus C. Kerber a i.
   
      Odporcovia: Bundesregierung, Bundestag, Europäische Zentralbank, Deutsche Bundesbank
   
      Prejudiciálne otázky
   
   
               1.
            
            
               Odporuje rozhodnutie Európskej centrálnej banky (EÚ) 2015/774 zo 4. marca 2015 o programe nákupu aktív verejného sektora na sekundárnom trhu (ECB/2015/10) (1) v znení rozhodnutia Európskej centrálnej banky (EÚ) 2015/2101 z 5. novembra 2015, ktorým sa mení rozhodnutie (EÚ) 2015/774 o programe nákupu aktív verejného sektora na sekundárnom trhu (ECB/2015/33) (2), rozhodnutia Európskej centrálnej banky (EÚ) 2016/702 z 18. apríla 2016, ktorým sa mení rozhodnutie (EÚ) 2015/774 o programe nákupu aktív verejného sektora na sekundárnom trhu (ECB/2016/8) (3), ako aj rozhodnutia Európskej centrálnej banky (EÚ) 2016/1041 z 22. júna 2016 o akceptovateľnosti obchodovateľných dlhových nástrojov, ktoré vydala alebo za ktoré v plnom rozsahu ručí Helénska republika a o zrušení rozhodnutia (EÚ) 2015/300 (ECB/2016/18) (4), respektíve spôsob jeho vykonávania, článku 123 ods. 1 Zmluvy o fungovaní Európskej únie?
               Odporuje toto rozhodnutie predovšetkým článku 123 ods. 1 Zmluvy o fungovaní Európskej únie, ak v rámci programu nákupu aktív verejného sektora na sekundárnom trhu (PSPP),
               
                           a)
                        
                        
                           dochádza k oznamovaniu podrobností o nákupoch spôsobom, na základe ktorého na trhoch vzniká de facto istota, že Eurosystém nakúpi časť dlhopisov vydaných členskými štátmi?
                        
                     
                           b)
                        
                        
                           sa ani dodatočne neposkytnú podrobné informácie o dodržaní minimálnych dôb od vydania dlhového cenného papiera na primárnom trhu do jeho nákupu na sekundárnom trhu, a teda v tomto rozsahu nemožno vykonať súdnu kontrolu?
                        
                     
                           c)
                        
                        
                           nedochádza k ďalšiemu predaju nakúpených dlhopisov, ale tieto dlhopisy zostávajú v držbe až do okamihu ich splatnosti, a teda sú stiahnuté z trhu?
                        
                     
                           d)
                        
                        
                           Eurosystém nakupuje nominálne obchodovateľné dlhové cenné papiere s negatívnym výnosom do splatnosti?
                        
                     
         
               2.
            
            
               Odporuje rozhodnutie uvedené v prvej prejudiciálnej otázke článku 123 ZFEÚ v každom prípade vtedy, ak si pokračovanie v jeho výkone vyžiada s ohľadom na zmenené podmienky na finančných trhoch a najmä v súvislosti so zúžením ponuky akceptovateľných dlhových cenných papierov neustále uvoľňovanie pôvodne platných nákupných pravidiel a obmedzenia stanovené v judikatúre Súdneho dvora v súvislosti s nákupným programom, akým je PSPP, stratia svoj účinok?
            
         
               3.
            
            
               Odporuje rozhodnutie ECB (EÚ) 2015/774 zo 4. marca 2015 uvedené v prvej otázke, v jeho súčasnom znení, článku 119 a článku 127 ods. 1 a ods. 2 Zmluvy o fungovaní Európskej únie, ako aj článkom 17 až 24 Protokolu o Štatúte európskeho systému centrálnych bánk a Európskej centrálnej banky, pretože prekračuje rozsah mandátu Európskej centrálnej banky na vedenie menovej politiky, ktorý upravujú uvedené ustanovenia, a teda zasahuje do právomoci členských štátov?
               Vyplýva prekročenie mandátu Európskej centrálnej banky najmä z tých skutočností, že
               
                           a)
                        
                        
                           rozhodnutie uvedené v prvej prejudiciálnej otázke sa s ohľadom na objem PSPP, ktorý 12. mája 2017 predstavoval sumu 1 534,8 miliardy eura, výrazne ovplyvňuje možnosti refinancovania členských štátov?
                        
                     
                           b)
                        
                        
                           rozhodnutie uvedené v prvej prejudiciálnej otázke s ohľadom na zlepšenie podmienok refinancovania členských štátov v zmysle odseku a) a jeho vplyv na komerčné banky, nemá iba nepriame hospodárskopolitické dôsledky, ale na základe jeho objektívne zistiteľných dôsledkov možno konštatovať, že ciele programu v rámci hospodárskej politiky sú prinajmenšom rovnocenné s cieľmi v oblasti menovej politiky?
                        
                     
                           c)
                        
                        
                           rozhodnutie uvedené v prvej prejudiciálnej otázke porušuje s ohľadom na jeho významné hospodárskopolitické dôsledky zásadu proporcionality?
                        
                     
                           d)
                        
                        
                           rozhodnutie uvedené v prvej prejudiciálnej otázke nemožno vzhľadom na nedostatok osobitného odôvodnenia počas doby jeho vykonávania, ktorá je dlhšia ako dva roky, posúdiť z hľadiska jeho ďalšej potrebnosti a primeranosti?
                        
                     
         
               4.
            
            
               Odporuje rozhodnutie uvedené v prvej prejudiciálnej otázke článku 119 a článku 127 ods. 1 a 2 ZFEÚ, ako aj článkom 17 až 24 Protokolu o Štatúte európskeho systému centrálnych bánk a Európskej centrálnej banky v každom prípade preto, že jeho objem a doba uplatňovania presahujúca dva roky a z nich vyplývajúce hospodárskopolitické dôsledky, odôvodňujú zmenu v posudzovaní potrebnosti a primeranosti PSPP a tento program sa preto od istého okamihu považuje za prekročenie mandátu Európskej centrálnej banky v oblasti menovej politiky?
            
         
               5.
            
            
               Odporuje neobmedzené rozdelenie rizík medzi národné centrálne banky Eurosystému v prípade nesplatenia dlhopisov centrálnych vlád alebo porovnateľných emitentov, ktoré môže vyplynúť z rozhodnutia uvedeného v prvej prejudiciálnej otázke, článkom 123 a 125 Zmluvy o fungovaní Európskej únie, ako aj článku 4 ods. 2 Zmluvy o Európskej únii, ak si takéto opatrenie môže vyžiadať rekapitalizáciu národných centrálnych bánk z rozpočtových prostriedkov?
            
         
      (1)  Ú. v. EÚ L 121, 2015, s. 20.
   
      (2)  Ú. v. EÚ L 305, 2015, s. 106.
   
      (3)  Ú. v. EÚ L 121, 2016, s. 24.
   
      (4)  Ú. v. EÚ L 169, 2016, s. 14.